Deși măsura introdusă la acea vreme prin ordonanță de urgență trebuia să fie una dintre cele mai bune scheme de stimulare a investițiilor în energia regenerabilă, totul s-a transformat într-un dezastru, susțin cei mai mulți specialiști.
Încurajate de Guvernul Ponta, mai multe firme au pompat bani în parcuri fotovoltaice, însă apoi România a modificat legea, iar investitorii au pierdut o mulțime de bani.
Companiile au cerut daune de peste 140 de milioane de euro, însă Tribunalul Arbitral al Băncii Mondiale a acceptat plata sumei de 42 de milioane de euro. Pe lângă acești bani, România trebuie să mai plătească dobânda, 600.000 de dolari costuri de arbitraj și 3,5 milioane de euro cheltuieli de apărare.